ઉદ્ધવ ઠાકરે ભાજપ પર મહારાષ્ટ્રમાં ગુજરાતીઓને ઉશ્કેરવાનો આરોપ લગાવ્યો છે. તેમણે એ પણ લખ્યું છે કે ભાજપ મુલાયમ-લાલૂની માફક જાતિવાદ અને પ્રાંતવાદનું રાજકારણ કરી રહી છે. અત્રે ઉલ્લેખનીય છે કે જ્યારથી શિવસેના અને ભાજપનું ગઠબંધન તૂટી ગયું છે ત્યારથી સામનામાં સતત ભાજપ અને મોદી પર પ્રહાર કરવામાં આવી રહ્યાં છે. શિવસેનાએ એ પણ કહ્યું કે સત્તાના લોભની દુવિધામાં વહીને ભાજપે 25 વર્ષ જૂનો સંબંધ તોડી દિધો છે. શિવસેના દ્વારા મરાઠી અસ્મિતતાનો મુદ્દો ઉઠાવીને ભાજપને ઘેરવાનો પ્રયત્ન કરવામાં આવ્યો છે. મરાઠી હિતની હિમાયત કરી વોટ માંગી રહેલા ભાજપના નેતા યેદિયુરપ્પા અને મનોહર પરિકર જેવા નેતા પાસે ચૂંટણી પ્રચાર કરાવી રહ્યાં હતા. આ આલેખમાં શિવસેનાએ કોંગ્રેસ અને એનસીપીને મરેલો સાંપ ગણાવ્યો છે.